
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 107 

13 Ιουνίου 1995 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

198. Ίδρυση Ενορίας του Ιερού Ναού Αγίας Βαρβά¬ 

ρας, της Ιερός Μητροπόλεως Καρπενησίου, στον 
συνοικισμό Καστανούλας της Κοινότητας Ψια- 
νών Ευρυτανίας ... 1 

199. Τροποποίηση και συμπλήρωση του Π.Δ. 884/76 
«Περί Κανονισμού Διαρθρώσεως των Υπηρεσιών 
και Καταστάσεως του Προσωπικού του ΕΟΤ» . 2 

200. Περί οργανώσεως των Υπηρεσιών του Επιμελη¬ 
τηρίου Φλώρινας. 3 

201. Περί οργανώσεως των Υπηρεσιών του Επιμελη¬ 
τηρίου Αρτας. 4 

ΑΝΑΚΟΙΝΩΣΕΙΣ 

Ανακοίνωση για την θέση οε ισχύ της Σύμβασης Κοινω¬ 
νικής Ασφάλειας Ελλάδος - Βενεζουέλας, όπως 
τροποποιήθηκε με τις ανταλλαγείσες ρηματικές 
διακοινώσεις, και του Διοικητικού Κανονισμού 
εφαρμογής της . 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 133/14.4.95 «Οργανι¬ 
σμοί οργανώσεως και λειτουργίας των Παιδικών 
Εξοχών έτους 1995» αρμοδιότητας Υπ. Υγείας Πρό¬ 
νοιας και Κοιν. Ασφαλίσεων. 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 198 (1) 

Ίδρυση Ενορίας του Ιερού Ναού Αγίας Βαρβάρας, της Ιε- 
ράς Μητροπόλεως Καρπενησίου, στον συνοικισμό Κα¬ 
στανούλας της Κοινότητας Ψιανών Ευρυτανίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παραγρ. 2 του Ν. 590/77 
«Περί του Καταστατικού Χόρτου της Εκκλησίας της Ελλά¬ 
δος (ΦΕΚ 146/77), σε συνδυασμό με τις διατάξεις των άρ¬ 
θρων 2 και 3 του 8/79 Κανονισμού της Ιεράς Συνόδου της 
Εκκλησίας της Ελλάδος «περί Ναών και Ενοριών» (ΦΕΚ 
1/80). 


2. Το άρθρο 29Α του Ν. 1558/1985 (ΦΕΚ 137), το 
οποίο προσετέθη με το άρθρο 27 του Ν. 2081/1992 (Α' 
154). 

3. Την υπ’ αριθμ. 5/29.12.94 σύμφωνη γνώμη του Μη- 
τροπολιτικού Συμβουλίου της Ιεράς Μητροπόλεως Καρ¬ 
πενησίου. 

4. Την υπ’ αριθμ. 5/19/1994 γνωμοδότηση του Κοινοτι¬ 
κού Συμβουλίου Ψιανών Ευρυτανίας. 

5. Το γεγονός ότι από τις διατάξεις ταυ παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 172/19Θ5 γνωμοδότηση του Συμβουλίου της 
Επικρατείας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού «Αγίας Βαρβάρας» της Ιε¬ 
ράς Μητροπόλεως Καρπενησιού, στον συνοικισμό Καστα- 
νοούλας της Κοινότητας Ψιανών Ευρυτανίας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 1 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 199 (2) 

Τροποποίηση και συμπλήρωση του Π.Δ. 884/76 «Περί Κα¬ 
νονισμού Διαρθρώσεως των Υπηρεσιών και Καταστά- 

σεως του Προσωπικού του ΕΟΤ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 2026/92, άρθρο 6 παρ. 5 (Α. 43) 
«Ρύθμιση θεμάτων οργάνωσης και προσωπικού της δημό¬ 
σιας διοίκησης και άλλες διατάξεις», όπως τροποποιήθηκε 
με το άρθρο 30, παρ. 1 του Ν. 2190/94 (Α. 28) «Σύσταση 
ανεξάρτητης αρχής για την επιλογή προσωπικού και ρύθ¬ 
μιση διοίκησης» και ισχύει σήμερα. 

2. Τις διατάξεις του Π.Δ. 884/76 «Περί Κανονισμού 
Διαρθρώσεως τωην Υπηρεσιών και Καταστόσεως του 
Προσωπικού του ΕΟΤ», όπως τροποποιήθηκε, συμπληρώ¬ 
θηκε και ισχύει με τα Π.Δ. 475/90 και 193/91 και σήμερα 
ισχύει. 

3. Τις διατάξεις του Π.Δ. 194/88 (Α. 84) «Καθορισμός 
προσόντων διορισμού σε θέεις των δημοσίων υπηρεσιών 
και νομικών προσώπων δημοσίου δικαίου», όπως τροπο¬ 
ποιήθηκε και συμπληρώθηκε με το Π.Δ. 172/92 (Α. 81) 
και σήμερα ισχύει. 

4. Το Π.Δ. 459/93 «Ανασύσταση Υπουργείου Τουρι¬ 
σμού και καθορισμός των αρμοδιοτήτων του» (ΦΕΚ Α/ 
193). 

5. Τις διατάξεις του Π.Δ. 460/93 (Α. 197) Διορισμός 
Υπουργού και Υφυπουργών». 

6. Τις διατάξεις του Π.Δ. 10/94 (Α.5) «Καθορισμός επο- 
πτεΐας του Υπουργού Τουρισμού στον ΕΟΤ». 

7. Τις διατάξεις του άρθρου 27 του Ν. 2081/1992 (Α. 
154). 

8. Τις διατάξεις της παρ. 15 του άρθρου 36 του Ν. 
2190/94 (ΦΕΚ 28/Α). 

9. Την με αρ. 246/14.6.94 γνωμοδότηση του Δ.Σ. του 
ΕΟΤ. 

10. Το γεγονός ότι από τις διατάξεις του παρόντος προ- 
καλεΐται εφ' άπαξ δαπάνη εις βάρος του προϋπολογισμού 
του ΕΟΤ 10.000.000 δρχ. για μηχανολογικό εξοπλισμό για 
το τρέχον οικονομικό έτος 1995. Για την ανωτέρω δαπάνη 
έχει εγγράφει πίστωση στον τακτικό προϋπολογισμό του 
ΕΟΤ, ύψους 10.000.000 δρχ., και για τα επόμενα οικονο¬ 
μικά έτη υπολογίζεται να προκύψει δαπάνη 60.000.000 
δρχ. περίπου κατ’ έτος για την μισθοδοσία υπαλλήλων από 
τη σταδιακή κάλυψη των συνιστωμένων θέσεων. Η δα¬ 
πάνη αυτή θα γίνεται σταδιακά και θα καλυφθεί με πιστώ¬ 
σεις που θα εγγράφονται στον τακτικό προϋπολογισμό 
του ΕΟΤ των επομένων ετών. 

11. Την 56/1995 γνωμοδότηση του Συμβουλίου της 
Επικρατείας, με πρόταση των Υπουργών Προεδρίας της 
Κυβέρνησης, Τουρισμού και Οικονομικών, αποφασί¬ 
ζουμε: 

Άρθρο 1 

1. Σύσταση Διευθύνσεων. 

Στον Ελληνικό Οργανισμό Τουρισμού συνιστώνται οι 
ακόλουθες Διευθύνσεις: 

α. Διεύθυνση Πληροφορικής. 

β. Διεύθυνση Καλλιτεχνικών και Τουριστικών Εκδηλώ¬ 
σεων. 

2. Διάρθρωση - Αρμοδιότητες Διεύθυνσης Πληροφορι¬ 
κής: 

Η Διεύθυνση συγκροτείται από τα τμήματα: 

α) Ανάπτυξης Πληροφορικής και Υποστήριξης Συστη¬ 
μάτων. β) Μηχανογραφικών Εφαρμογών, γ) Λειτουργίας 
και Εκμετάλλευσης Εξοπλισμού. 

3. Η αρμοδιότητα της Διεύθυνσης Πληροφορικής ανά¬ 
γεται στα κατωτέρω θέματα που κατανέμονται μεταξύ των 
Τρημάτων της ως εξής: 

α) Τμήμα Ανάπτυξης Πληροφορικής και Υποστήριξης 
Συστημάτων. 

- Σύνταξη μελετών σκοπιμότητας και ειδικών τεχνικών 
μελετών για την ανάπτυξη της πληροφορικής όπως: 

καθορισμός τεχνικών προδιαγραφών για προμήθεια 
εξοπλισμού (ΗΑΒννΑΒΕ), δημιουργία βάσεων δεδομένων 
(ΟΑΤΑΒΑ8Ε), 

οργάνωση δικτύου πληροφοριών, (ΝΕΤννΟΒΚ). 


οργάνωση βιβλιογραφίας (ΜΑΝϋΑΙ.8) και βιβλιοθήκη 
Πληροφορικής. 

παρακολούθηση του λειτουργικού συστήματος (ΟΡΕ- 
ΒΑΤΙΝΟ 3Υ3ΤΕΜ, κλπ. 

- Μέριμνα για την ανάπτυξη τυποποιημένου λογισμικού 
και μικροϋπολογιστικών συστημάτων. 

- Μελέτη και ανάλυση δυνατοτήτων των μηχανημάτων 
γραφείων και εισήγηση για τον εκσυγχρονισμό του μηχα¬ 
νολογικού εξοπλισμού. 

- Συμμετοχή σε συνεργασία, με τις καθ’ ύλην αρμόδιες 
Διευθύνσεις του Οργανισμού, σε κοινοτικά προγράμματα 
αναλόγου περιεχομένου. 

β) Τμήμα Μηχανογραφικών Εφαρμογών. 

- Ανάλυση των νέων εφαρμογών, εκπόνηση προγραμ¬ 
μάτων (δΟΡΤννΑΒΕ) και τεκμηρίωση (ϋΟΟΙΙΜΕΝΤΑΤίΟΝ) 
των διαφόρων φάσεων επεξεργασίας. 

-Συντήρηση και εξέλιξη των υφισταμένων εφαρμο¬ 
γών. 

- Επεξεργασία και στατιστική αξιολόγηση των στοι¬ 
χείων των μηχανογραφικών αρχείων. 

-Μέριμνα για την εκπαίδευση και επιμόρφωση του 
προσωπικού του ΕΟΤ σε θέματα πληροφορικής. 

γ) Τμήμα Λειτουργίας και Εκμετάλλευσης Εξοπλι¬ 
σμού. 

- Χειρισμός του Συστήματος, έλεγχος και μέριμνα για 
την καλή λειτουργία, εκμετάλλευση και συντήρηση του 
εξοπλισμού. Φύλαξη και αναπαραγωγή μαγνητικών αρ¬ 
χείων (ΒΑΟΚ ϋΡ). 

- Μέριμνα για την προμήθεια αναλώσιμου υλικού νια τις 
ανάγκες του συστήματος. 

- Έλεγχος εισόδου και εξόδου και μέριμνα για την 
ασφάλεια του όλου συστήματος. 

4. Διόρθωση Αρμοδιότητες Διεύθυνσης Καλλιτεχνικών 
και Τουριστικών Εκδηλώσεων. Η Διεύθυνση συγκροτείται 
απο τα τμήματα: α) Μ ΑΒΚΕΤΙΝΘ β) Προγραμματισμού Εκ¬ 
δηλώσεων γ) Υλοποίησης Προγραμμάτων δ) Τεχνικής 
Υποστήριξης. 

5. Η αρμοδιότητα της Διεύθυνσης Καλλιτεχνικών και 
Τουριστικών Εκδηλώσεων ανάγεται στα κατωτέρω θέματα 
που κατανέμονται μεταξύ των Τμημάτων της ως εξής: 

α) Τμήμα ΜΑΒΚΕΤΙΝβ 

- Παρακολούθηση συγχρόνων τάσεων όσον αφορά στις 
εκδηλώσεις πολιτιστικού χαρακτήρα και στα προγράμματα 
αντίστοιχων διεθνών ΡΕ5ΤΐνΑ1_3. 

- Κατάρτιση και εκτέλεση προγραμμάτων διαφήμισης 
και δημοσίων σχέσεων για την προώθηση καλλιτεχνικών 
και τουριστικών εκδηλώσεων που σχεδιάζει και υλοποιεί η 
Διεύθυνση ή που επιχορηγούνται ή καθ’ οιονδήποτε 
τρόπο ενισχύονται από τον ΕΟΤ. 

-Διερεϋνηση και επίτευξη συμφωνιών χορηγίας των 
προγραμματισμένων ή έκτακτων εκδηλώσεων. 

- Μέριμνα για την προσέλκυση ενδιαφερομένων να δια¬ 
φημιστούν μέσω των εκδόσεων της Διεύθυνσης Καλλιτε¬ 
χνικών και Τουριστικών Εκδηλώσεων. 

- Μέριμνα για την έκδοση διαφημιστικών-ενημερωτι- 
κών εντύπων, βιβλίων κλπ. 

- Μέριμνα για την καταχώρηση ανακοινώσεων ή διαφη¬ 
μιστικών μυνημάτων σε έγκριτα φύλλα ημερήσιου και πε¬ 
ριοδικού τύπου. 

- Προβολή και προώθηση του έργου της Διευθύνσεως 
μέσω των Μέσων Μαζικής Ενημέρωσης. 

β) Τμήμα Προγραμματισμού Εκδηλώσεων. 

- Σύλληψη, σχεδιασμός, κατάρτιση λεπτομερών προ¬ 
γραμμάτων καλλιτεχνικών και τουριστικών εκδηλώσεων. 

υψηλής αισθητικής και πνευματικής αξίας και εκδηλώ¬ 
σεων ικανών να προβάλουν τον πολιτιστικό και λαογρα- 
φικό πλούτο της χώρας. 

- Διεξαγωγή συνεννοήσεων και διαπραγματεύσεων με 
καλλιτεχνικά πρακτορεία, πολιτιστικούς φορείς και μεμο¬ 
νωμένους καλλιτέχνες διεθνούς κύρους. 

- Επιλογή του, κατάλληλου για τη διεξαγωγή των εκδη¬ 
λώσεων, χώρου ανάλογα με τη φύση και την προοπτική 
απήχησής τους στο κοινά, μεταξύ των εκάστοτε ορισμέ¬ 
νων ή των κατά περίπτωση επιλεγόμενων για το σκοπό 
αυτό χώρων. 

- Εισηγήσεις επιχορήγησης αναλόγων εκδηλώσεων 
που οργανώνονται από Ο.Τ.Α. κλπ. Νομικά Πρόσωπα Δη¬ 
μοσίου και Ιδιωτικού Δικαίου. 

-Δημιουργία και τήρηση αρχείου καλλιτεχνικών πε¬ 
πραγμένων και αξιολόγηση της απήχησής τους στο κοινό. 

γ) Τμήμα Υλοποίησης Προγραμμάτων 

- Κατάρτιση-σύναψη συμβάσεων και μέριμνα για τη με¬ 
τάφρασή τους. 

- Υποδοχή και παροχή διευκολύνσεων στη μεταφορά 
και φιλοξενία των προερχομένων από την αλλοδαπή καλ¬ 
λιτεχνών. 

- Επαφές με Υπουργεία-Δημόσιες Αρχές, για την εξα¬ 
σφάλιση της απρόσκοπτης έλευσης και αναχώρησης των 
καλλιτεχνών και την τήρηση των σχετικών διαδικασιών. 

- Παρεμβάσεις σε Υπουργεία, Δημόσιες Αρχές, Ιδιωτι¬ 
κούς Φορείς, προς επίλυση οργανωτικών θεμάτων, με 
στόχο την άρτια διεξαγωγή των εκδηλώσεων. 

δ) Τμήμα Τεχνικής Υποστήριξης 

-Μέριμα για την τεχνική υλοποίηση των εκδηλώ¬ 
σεων. 

- Εκτέλεση πόσης φύσεως τεχνικών εργασιών στους 
χώρους όπου πραγματοποιούνται οι εκδηλώσεις. 

- Συντήρηση - αποκατάσταση κτιριακών και μηχανολο¬ 
γικών εγκαταστάσεων. 

- Μέριμνα για την προμήθεια του αναγκαίου υλικού εξο¬ 
πλισμού. 

- μέριμνα για την προστασία και την τήρηση καθαριότη¬ 
τας στους χώρους των εκδηλώσεων. 

Αρθρο 2 

Οι Δ/νσεις του άρθρου 1 του παρόντος Π.Δ. υπάγονται 
στη Διοικητική εποπτεΐα των Γενικών Διευθύνσεων που 
προβλέπονται στο άρθρο 1 του Π. Δ. 475/90 «Σύσταση Γ ε¬ 
νικών Διευθύνσεων στο ΕΟΤ» (ΦΕΚ Α/183) ως ακολού¬ 
θως: 

α} Διεύθυνση Πληροφορικής στην 3η Γενική Διεύθυνση 
«Διοίκησης και Εκμετάλλευσης» (άρθρο 1 παρ. 1 περ. γ 
π.δ. 475/90). 

β) Διεύθυνση Καλλιτεχνικών και Τουριστικών Εκδηλώ¬ 
σεων στη 2η Γενική Διεύθυνση «Διαφήμισης και Προβο¬ 
λής», (άρθρο 1 παρ. 1 περ. γ π.δ. 475/90). 

Άρθρο 3 

1. Επαναπροσδιορισμός αρμοδιοτήτων. 

α) Το τμήμα ΙΑ/5 «Οργωνώσεως και Μηχανογραφή- 
σεως» της Διεύθυνσης ΙΑ Διοικητικού (εδ. ε, παρ. 2 του 
άρθρου 18 του Π.Δ. 884/76) μετονομάζεται σε τμήμα 
«Οργάνωσης και Απλούστευσης Διαδικασιών» και εξακο¬ 
λουθεί να υπάγεται στην ίδια Διεύθυνση, οι δε αρμοδιότη¬ 
τες του επαναπροσδιορίζονται ως ακολούθως: 

- Χειρισμός όλων των θεμάτων οργάνωσης των Υπηρε¬ 
σιών του ΕΟΤ. 

- Μέριμνα για τη μεταβίβαση αρμοδιοτήτων από την Κε¬ 


ντρική προς τις Περιφερειακές Υπηρεσίες και τις Υπηρε¬ 
σίες Εξωτερικού του ΕΟΤ. 

- Επεξεργασία στοιχείων για την εκτίμηση των αναγκών 
του ΕΟΤ σε θέσεις προσωπικού και η κατανομή των θέ¬ 
σεων σε κλάδους, βαθμούς ή ειδικότητες. Περιγραφή των 
καθηκόντων τους και καθορισμός προσόντων για κάθε 
θέση. 

- Μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικών τύπων και 
διαδικασιών, οε συνεργασία με τις αρμόδιες καθ' ύλην 
Διευθύνσεις. 

- Καθορισμός, σε συνεργασία με τις καθ’ ύλην αρμόδιες 
Διευθύνσεις, των κατά περίπτωση δικαιολογητικών που 
ζητούνται από τους ουναλλασόμενους με τον ΕΟΤ πολί¬ 
τες. 

- Μελέτη, σε συνεργασία με τη Διεύθυνση Πληροφορι¬ 
κής, ανάλυση και εισήγηση μέτρων για την ανάπτυξη και 
εφαρμογή σύγχρονων τεχνικών και μεθόδων, όπως: μέ¬ 
τρησης εργασίας, εργονομία, επιχειρησιακή έρευνα κλπ. 

β) Οι αρμοδιότητες του Τμήματος «Τουριστικών Εκδη¬ 
λώσεων» του άρθρου 10του Π.Δ. 884/76, επαναπροσδιο¬ 
ρίζονται ως ακολούθως: 

- Οικονομική διαχείρηση των καλλιτεχνικών και τουρι¬ 
στικών εκδηλώσεων του ΕΟΤ και γενικά οικονομική δια- 
χείρηση σχετικά με τη συνολική δραστηριότητα της διεύ¬ 
θυνση Τουριστικών και Πολιτιστικών Εκδηλώσεων. 

- Πραγματοποίηση των σχετικών αναλήψεων, καταβο¬ 
λής αμοιβών, μισθών, μισθωμάτων, αποζημιώσεων, αντιτί¬ 
μων αγορών και προμηθειών, πληρωμές επιχορηγήσεων 
κλπ. 

- Οποιαδήποτε άλλη ενέργεια κρίνεται, κατά περί¬ 
πτωση, αναγκαία από τη Διεύθυνση Τσυριστικών και Πολι¬ 
τιστικών Εκδηλώσεων. 

γ) Το Τμήμα Τουριστικών Εκδηλώσεων υπάγεται απευ¬ 
θείας στο Γ ενικό Γ ραμματέα ΕΟΤ. 

Άρθρο 4 

Αναδιάρθρωση - Σύσταση Κλάδων. 

1) 0 κλάδος ΠΕ4 Αναλυτών - Προγραμματιστών του άρ¬ 
θρου 33 του Π.Δ. 884/76 μετονομάζεται σε κλάδο ΠΕ4 
Πληροφορικής, αναδιαρθρώνεται και περιλαμβάνει 8 
(οκτώ) θέσεις. Τα προσόντα διορισμού στον κλάδο καθο¬ 
ρίζονται από τις διατάξεις του άρθρου 2 του Π.Δ. 172/92 
(ΦΕΚ 81/Α). 

2) Συνιστάται κλάδος ΤΕ4 Πληροφορικής και περιλαμ¬ 
βάνει 8 (οκτώ) θέσεις. Τα δε προσόντα διορισμού στον 
κλάδο καθορίζονται από τις διατάξεις του άρθρου 11 του 
Π.Δ. 194/88 (ΦΕΚ 84/Α). 

Ο κλάδος ΔΕ4 Βοηθών-Αναλυτών Προγραμματιστών, 
Τεχνικών Πληροφορικής και Χειριστών Η/Υ του άρθρου 41 
του Π.Δ. 884/76, μετονομάζεται σε κλάδο ΔΕ4 Προσωπι¬ 
κού Η/Υ, αναδιαρθρώνεται και περιλαμβάνει 20 (είκοσι) 
θέσεις. Τα προσόντα διορισμού στον κλάδο καθορίζονται 
από τις διατάξεις του άρθρου 18 του Π.Δ. 194/88. 

Αρθρο 5 

Προϊστάμενοι 

1) Στη Διεύθυνση Πληροφορικής προϊσταται υπάλληλος 
του κλάδου ΠΕ4 Πληροφορικής. Στα τμήματα της ίδιας 
Διεύθυνσης προϊστανται υπάλληλοι του κλάδου ΠΕ4 Πλη¬ 
ροφορικής και σε περίπτωση έλλειψης υπαλλήλων του 
κλάδου αυτού προϊστανται υπάλληλοι των κλάδων ΤΕ Πλη¬ 
ροφορικής ή ΔΕ Προσωπικού Η/Υ. 

2) Στη Διεύθυνση Καλλιτεχνικών και Τ συριστικών Εκδη- 

λώσεων προΐοταται υπάλληλος του κλάδου ΠΕ Διοικητι- 
κού-Οικονσμικού. Στα τμήματα της Ιδιας Διεύθυνσης 
προΐστανται υπάλληλοι του Κλάδου ΠΕ Διοικητικού - Οικο¬ 
νομικού και σε περίπτωση έλλειψης υπαλλήλων του κλά¬ 
δου αυτού προΐστανται υπάλληλοι του κλάδου ΤΕ Διοικητι- 
κού-Λογιστικού ή ΔΕ Διοικητικού-Λογιστικού. 

3)_Στο τμήμα Οργάνωσης και Απλούστευσης Διαδικα¬ 
σιών της Δ/νσης Διοικητικού προΐοταται υπάλληλος του 
κλάδου ΠΕ Διοικητικού-Οικονομικού. 

Αναθέτουμε στον Υπουργό Τουρισμού τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 23 Μαίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟ» 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΙΩΑΝΝΗΣ ΠΟΤΤΑΚΗΣ ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΤΟΥΡΙΣΜΟΥ 

ΔΙΟΝΥΣΙΟΣ ΛΙΒΑΝΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 200 (3) 

Περί οργανώοεως των Υπηρεσιών του Επιμελητηρίου 

Φλώρινας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόχη: 

1. Τις διατάξεις του άρθρου 3 παραγρ. 8του Ν. 2081/92 
«Ρύθμιση του θεσμού των Επιμελητηρίων και άλλες διατά¬ 
ξεις» (ΦΕΚ 154/Α/92). 

2. Τις διατάξεις του άρθρου 19 παραγρ. 2 του Ν. 
1735/87 {ΦΕΚ 195/Α/87) «Προσλήψεις στο Δημόσιο Το¬ 
μέα, Κοινωνικός-όλεγχος στη δημόσια διοίκηση, Πολιτικά 
δικαιώματα και άλλες διατάξεις». 

3. Το άρθρο 29α του Ν. 1558/85 (ΦΕΚ 137/Α/85) που 
προστέθηκε με το άρθρο 27 του Ν. 2081/92 (ΦΕΚ 154/ 
Α/92) και το γεγονός ότι από τις διατάξεις του παρόντος 
διατάγματος προκαλεΐται πρόσθετη δαπάνη (πέραν της 
ήδη καταβαλλομένης) της τάξεως των 2.200.000 σε βά¬ 
ρος του προϋπολογισμού του Επιμελητηρίου Φλώρινας, 
που θα καλυφθεί με τους ΚΑΕ 0211, 0226, 0232, 0259, 
0521. 

4. Τις διατάξεις του άρθρου 35 παραγρ. 1 και 36 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης» (ΦΕΚ 28/Α/ 
94). 

5. Την αριθμ. Β3/356/21.7.94 Κοινή Απόφαση Πρωθυ¬ 
πουργού και Υπουργού Εμπορίου σχετικά με ανάθεση αρ¬ 
μοδιοτήτων στον Υφυπουργό Εμπορίου (ΦΕΚ 567/Β/ 
21.7.94), 

6. Την αριθμ 137/14,12,92 απόφαση του Διοικητικού 
Συμβουλίου του Επιμελητηρίου Φλώρινας. 

7. Την αριθμ. 160/95 Γνωμοδότηση του Συμβουλίου 


της Επικρατείας με πρόταση του Υπουργού Προεδρίας 
της Κυβέρνησης και του Υφυπουργού Εμπορίου, αποφα¬ 
σίζουμε: 

Άρθρο 1 

Διάρθρωση Υπηρεσιών 

Οι Υπηρεσίες του Επιμελητηρίου Φλώρινας, διαρθρώ¬ 
νονται σε επίπεδο Διεύθυνσης, η οποία συγκροτείται ως 
εξής: 

α) Τμήμα Εμποροβιομηχανικών και Επαγγελματοβιοτε- 
χνικών θεμάτων. 

β) Τμήμα Διοικητικού - Οικονομικού. 

γ) Τμήμα Μητρώου - Μηχανογραφικών Εφαρμογών. 

Άρθρο 2 

Οι αρμοδιότητες της Δ/νσης ανάγονται στα παρακάτω 
θέματα τα οποία κατανέμονται μεταξύ των Τμημάτων, ως 
εξής: 

α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛΜΑ- 
ΤΟΒΙΟΤΕΧΝΙΚΩΝ ΘΕΜΑΤΩΝ 

Στην αρμοδιότητα του Τμήματος Εμποροβιομηχανικών 
και Επαγγελματοβιοτεχνικών θεμάτων, ανήκουν: 

- Η μελέτη κάθε θέματος που αφορά την Βιομηχανία, το 
Εμπόριο, την Βιοτεχνία και τα Επαγγέλματα για την ενά¬ 
σκηση του γνωμοδοτικού έργου του Επιμελητηρίου. 

- Η παρακολούθηση κάθε θέματος που αναφέρεται στο 
εισαγωγικό και εξαγωγικό εμπόριο της χώρας, καθώς και 
στη βιομηχανία της περιφέρειας του Επιμελητηρίου, η 
ενημέρωση των ενδιαφερομένων μελών επί των εκάστοτε 
ισχυουσών διατάξεων και η εισήγηση σπς αρμόδιες αρχές 
για τα παραπάνω θέματα. 

- Η στατιστική παρακολούθηση της εμπορικής και βιο¬ 
μηχανικής κίνησης, η συγκέντρωση και μελέτη όλων των 
στατιστικών στοιχείων των εκδιδομένων από όλες τις αρ¬ 
μόδιες υπηρεσίες καθώς και η δημοσίευση των στοιχείων 
αυτών και των πορισμάτων της μελέτης στο μηνιαίο Δελτίο 
του Επιμελητηρίου. 

- Η έρευνα της αγοράς και η μελέτη των προβλημάτων 
που ανακύπτουν από το εμπόριο και την βιομηχανία. 

- Η μελέτη, η αντιμετώπιση και παρακολούθηση κάθε 
θέματος που αφορά τα επαγγέλματα και τις βιοτεχνίες της 
περιφέρειας του Επιμελητηρίου και η εφαρμογή των σχε¬ 
τικών διατάξεων νόμων και κανονιστικών γενικά πράξεων, 
καθώς και η ενημέρωση των μελών του Επιμελητηρίου επί 
των εκάστοτε ισχυόντων. 

- Η κατάρτιση προγράμματος επί της πορείας και της 
δραστηριότητας του Επιμελητηρίου ως συμβούλευτικού 
και γνωμοδοτικού οργάνου της πολιτείας και ως φορέα 
ανάπτυξης και προαγωγής των επαγγελμάτων και της βιο¬ 
τεχνίας, του εμπορίου και της βιομηχανίας. 

- Η μελέτη και πρόταση μέτρων για την απλούστευση 
των διαδικασιών μέσα στο Επιμελητήριο για την αύξηση 
της παραγωγικότητας και την ταχύτερη εξυπηρέτηση των 
συναλλασσομένων. 

- Η επιμέλεια της προπαρασκευής για συμμετοχή του 
Επιμελητηρίου σε συνέδρια εσωτερικού και εξωτερικού, 
καθώς και σε εμπορικές αποστολές. 

- Η οργάνωση εκθεσιακών εκδηλώσεων στο εσωτερικό 
και το εξωτερικό σε συνεργασία με τις αρμόδιες κρατικές 
υπηρεσίες. 

- Καταγραφή των επιτοπίων εμπορικών συνηθειών και 
εμπορικών εθίμων. 

- Η τήρηση ευρετηρίου των εκάστοτε υφισταμένων Σω¬ 
ματείων - Ενώσεων, Ομοσπονδιών, Συνεταιρισμών κλπ. 

- Η επιμέλεια της σύνταξης, έκδοσης και διεκπεραίω¬ 
σης του μηνιαίου Δελτίου του Επιμελητηρίου. 

β. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονο¬ 
μικού, ανήκουν: 

- Ο χειρισμός όλων των θεμάτων υπηρεσιακής κατάστα¬ 
σης του προσωπικού. 

- Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

- Η μέριμνα για την διακρίβωση των αναγκών εκπαίδευ¬ 
σης προσωπικού. 

- Η μέριμνα για την εφαρμογή προγραμμάτων εκπαίδευ¬ 
σης προσωπικού στο εσωτερικό και εξωτερικό στα πλαίσια 
της ισχύουσας κάθε φορά σχετικής νομοθεσίας. 

- Η μέριμνα για την διατήρηση και λειτουργία της βιβλιο¬ 
θήκης και τον εμπλουτισμό της με έντυπο υλικό. 

- Η διακίνηση της αλληλογραφίας, δακτυλογράφηση, 
αναπαραγωγή εγγράφων και εντύπων, διεκπεραίωση και 
τήρηση του Γενικού Πρωτοκόλλου των εισερχομένων και 
εξερχομένων εγγράφων. 

- Η μέριμνα για την βεβαίωση του γνησίου, της υπογρα¬ 
φής του προσωπικού και των πολιτών. 

- Η μέριμνα για την παραλαβή από το Εθνικό Τυπογρα¬ 
φείο των φύλλων της Εφημερίδας της Κυβέρνησης ή άλ¬ 
λων εντύπων και διανομή τους στα αρμόδια γραφεία. 

- Η μέριμνα για την φύλαξη και καθαρισμό της Υπηρε¬ 
σίας. 

- Η μέριμνα για την λειτουργία του τηλεφωνικού κέ¬ 
ντρου, τηλετύπων και λοιπών μέσων επικοινωνίας. 

- Η μέριμνα για την τήρηση των πρακτικών της Διοικητι¬ 
κής Επιτροπής και του Διοικητικού Συμβουλίου του Επιμε¬ 
λητηρίου. 

-Η μέριμνα για τη κατάρτιση και τροποποίηση του 
προϋπολογισμού του Επιμελητηρίου. 

- Η διαχείριση κάθε δαπάνης, καθώς και η εκκαθάριση 
αποδοχών και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλι¬ 
κού, εφοδίου ή άλλου περιουσιακού στοιχείου, σύμφωνα 
με την ισχύουσα νομοθεσία. 

- Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων εγκαταστάσεων και 
μηχανημάτων, κ.λπ). 

- Η μέριμνα για την εκποίηση κάθε περιουσιακού στοι¬ 
χείου. 

- Η μέριμνα για την στέγαση της Υπηρεσίας. 

- Η μέριμνα για την διαχείριση υλικού της Υπηρεσίας. 

γ. ΤΜΗΜΑ ΜΗΤΡΩΟΥ-ΜΗΧΑΝΟΓΡΑΦΙΚΩΝ ΕΦΑΡ¬ 
ΜΟΓΩΝ 

Στην αρμοδιότητα του Τμήματος Μητρώου - Μηχανο- 
γρφικών Εφαρμογών, ανήκουν: 

- Η τήρηση του μητρώου των μελών του Επιμελητηρίου, 
η συνεχής ενημέρωσή του, καθώς και η έκδοση σχετικών 
πιστοποιητικών. 

- Η σύνταξη των εκλογικών καταλόγων για την ανάδειξη 
της Διοικήσεως του Επιμελητηρίου και κάθε σχετική ερ¬ 
γασία με τις εκλογές. 

- Η παραλαβή και έλεγχος δικαιολογητικών για την έκ¬ 
δοση άδειας Παραγωγού Ασφαλίσεων, Ασφαλιστικών 
Πρακτόρων, Μεσιτών Ασφαλίσεων, Ασφαλιστικών Συμ¬ 
βούλων και Συντονιστών Ασφαλιστικών Συμβούλων. 

- Η επίδοση αδειών Μεσιτών Αστικών Συμβάσεων και 
τήρηση Ειδικού Μητρώου αυτών. 

- Η παραλαβή και ο έλεγχος δικαιολογητικών για την 
εφαρμογή στο Ειδικό Μητρώο Εξαγωγέων. 


- Κάθε ενέργεια για την εφαρμογή του νόμου περί 
Εμπορικών Αντιπροσώπων. 

- Η έκδοση πιστοποιητικών προελεύαεως και βεβαιώ¬ 
σεων τιμών. 

- Η διενέργεια διαιτησιών, πραγαμτογνωμοσυνών, δειγ¬ 
ματοληψιών και επίλυσης εμπορικών διαφορών, σύμφωνα 
με την ισχύουσα νομοθεσία. 

- Η θεώρηση του ομοίου και γνησίου της υπογραφής 

των μελών του Επιμελητηρίου. * 

-Η πλήρης κάλυψη των μηχανογραφικών αναγκών 
όλων των Τμημάτων της Υπηρεσίας από πλευράς ανάλυ¬ 
σης, σχεδίασης προγραμματισμού τεκμηρίωσης, υλοποίη¬ 
σης των εφαρμογών του και σύνταξης Ειδικών Τεχνικών 
Μελετών και Μελετών Σκοπιμότητας. 

Άρθρο 3 

Οι θέσεις το μόνιμου προσωπικού κατά κατηγορίες και 
κλάδους ορίζονται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικού θέσεις δύο (2) 

ΚΑΤΗΓΟΡΙΑ ΤΕ 

Κλάδος ΤΕ Πληροφορικής θέσεις μία (1) 

ΚΑΤΗΓΟΡΙΑ ΔΕ 

Κλάδος ΔΕ Διοικητικού - Λογιστικού θέσεις τέσερεις (4) 
εκ των οποίων μία (1) θέση ειδικότητας Εισπρά- 
κτορα. 

Κλάδος ΔΕ Δακτυλογράφων - Στενογράφων θέσεις μία 

( 1 ) 

(ελληνικής δακτυλογραφίας) 

Κλάδος ΔΕ Προσωπικού Η/Υ θέσεις μία (1) 
ειδικότητας χειριστών Η/Υ 
ΚΑΤΗΓΟΡΙΑ ΥΕ 

Κλάδος ΥΕ Επιμελητών θέσεις μία (1) 

Κλάδος ΥΕ Προσωπικού Καθαριότητας θέσεις μία (1) 
Μία θέση προσωρινή κατηγορίας ΤΕ, κλάδου ΤΕ Διοικη¬ 
τικού - Λογιστικού σύμφωνα με τις διατάξεις του Ν. 1586/ 
86 . 

Άρθρο 4 

Προσόντα Διορισμού 

Τα προσόντα διορισμού σε θέσεις μονίμου προσωπικού, 
ορίζονται τα κατά ειδικότητα προβλεπόμενα στις διατά¬ 
ξεις του ΠΔ194/88 (ΦΕΚ 84/Α/88) όπως τροποποιήθηκε 
με τα ΠΔ 172/92 (ΦΕΚ 81 /Α/Θ2) και 368/92 (ΦΕΚ 186/ 
Α/Θ2). 

Άρθρο 5 

Προϊστάμενοι Υπηρεσιών 

1. Της Διεύθυνσης του Επιμελητηρίου Φλώρινας προΤ- 
σταται υπάλληλος του κλάδου ΠΕ Διοικητικού - Οικονομι¬ 
κού της Κατηγορίας ΠΕ και εν ελλείψει του Κλάδου ΤΕ 
Πληροφορικής της Κατηγορίας ΤΕ και εν ελλείψει του 
Κλάδου ΔΕ Διοικητικού - Λογιστικού της Κατηγορίας ΔΕ. 

2. Των Τμημάτων του εν λόγω Επιμελητηρίου προΤστα- 
νται υπάλληλοι του Κλάδου ΠΕ Διοικητικού - Οικονομικού 
ή ΤΕ Πληροφορικής και εν ελλείψει ΔΕ Διοικητικού - Λογι¬ 
στικού ή ΔΕ Προσωπικού Η/Υ. 

Άρθρο 6 

Μεταβατικές Διατάξεις 

Οι κατά την δημοσίευση του παρόντος μόνιμοι υπάλλη¬ 
λοι του Επιμελητηρίου Φλώρινας κατατάσσονται αυτοδί¬ 
καια σε θέσεις αντίστοιχες κατα Κλάδους και Κατηγορίες 
που προβλέπονται στο άρθρο 3 του παρόντος. 

Από την δημοσίευση του παρόντος καταργοϋνται η ΚΥΑ 
1524/321/4/1/73 (ΦΕΚ 71/Β/22.1.73) «Περί οργανώ- 
σεως των Υπηρεσιών του ΕΒΕ Φλώρινας» και κύθε άλλη 
διάταξη που ρυθμίζει διαφορετικά το απρόν διάταγμα. 

Στον Υφυπουργό Εμπορίου αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 30 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΉΣ ΚΥΒΕΡΝΗΣΗΣ ΥΦΥΠ. ΕΜΠΟΡΙΟΥ 

ΙΩΑΝ. ΠΟΤΤΑΚΗΙ ΜΙΧ. ΧΡΥΣΟΧΟΪΔΗΙ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 201 (4) 

Περί οργανώσεως των Υπηρεσιών του Επιμελητηρίου Αρ¬ 
τας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάχη: 

1. Τις διατάξεις του άρθρου 3 παραγρ. 8 του Ν. 2081 /92 
«Ρύθμιση του θεσμού των Επιμελητηρίων και άλλες διατά¬ 
ξεις» (ΦΕΚ 154/Α/92). 

2. Τις διατάξεις του άρθρου 19 παραγρ. 2 του Ν. 
1735/87 (ΦΕΚ 195/Α/87) «Προσλήψεις στο Δημόσιο Το¬ 
μέα, Κοινωνικός έλεγχος στη δημόσια διοίκηση, Πολιτικά 
δικαιώματα και άλλες διατάξεις». 

3. Το άρθρο 29α του Ν. 1558/85 (ΦΕΚ 137/Α/85) που 
προστέθηκε με το άρθρο 27 του Ν. 2081/92 (ΦΕΚ 154/ 
Α/92) και το γεγονός άτι από τις διατάξεις του παρόντος 
διατάγματος προκαλεΐται πρόσθετη δαπάνη (πέραν της 
ήδη καταβαλλομένης) της τάξεως των 6.006.000 δρχ. 
που θο καλυφθεί με τους ΚΑΕ 0211,0226,0232,0259. 

4. Τις διατάξεις του άρθρου 35 παραγρ. 1 και 36 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης» (ΦΕΚ 28/Α/ 
94). 

5. Την αριθμ. Β3/356/21.7.94 Κοινή Απόφαση Πρωθυ¬ 
πουργού και Υπουργού Εμπορίου σχετικά με ανάθεση αρ¬ 
μοδιοτήτων στον Υφυπουργό Εμπορίου (ΦΕΚ 567/Β/ 
21.7.94). 

6. Την αριθμ 2/22.10.92 απόφαση του Διοικητικού Συμ¬ 
βουλίου του Επιμελητηρίου Αρτας. 

7. Την αριθμ. 159/95 Γνωμοδότηση του Συμβουλίου 
της Επικρατείας με πρόταση του Υπουργού Προεδρίας 
της Κυβέρνησης και του Υφυπουργού Εμπορίου, αποφα¬ 
σίζουμε: 

Αρθρο 1 

Διάρθρωση Υπηρεσιών 

Οι Υπηρεσίες του Επιμελητηρίου Άρτας, διαρθρώνο¬ 
νται σε επίπεδο Διεύθυνσης, η οποία συγκροτείται ως 
εξής: 

α) Τμήμα Εμπορο βιομηχανικών και Επαγγέλματοβιοτε- 
χνικών θεμάτων. 

β) Τμήμα Διοικητικού - Οικονομικού. 

γ) Τμήμα Μητρώου - Μηχανογραφικών Εφαρμογών. 

Άρθρο 2 

Οι αρμοδιότητες της Διεύθυνσης στα πλαίσια των διατά¬ 


ξεων του Ν. 2081 /92 ανάγονται στα παρακάτω θέματα τα 
οποία κατανέμονται μεταξύ των Τμημάτων, ως εξής: 
α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛΜΑ- 
ΤΟΒΙΟΤΕΧΝΙΚΩΝ ΘΕΜΑΤΩΝ 

Στην αρμοδιότητα του Τμήματος Εμποροβιομηχανικών 
και Επαγγελματοβιοτεχνικών θεμάτων, ανήκουν: 

- Η μελέτη κάθε θέματος που αφορά την Βιομηχανία, το 
Εμπόριο, την Βιοτεχνία και τα Επαγγέλματα για την ενά¬ 
σκηση του γνωμοδοτικού έργου του Επιμελητηρίου. 

- Η παρακολούθηση κάθε θέματος που αναφέρεται στο 
εισαγωγικό και εξαγωγικό εμπόριο της χώρας, καθώς και 
στη βιομηχανία της περιφέρειας του Επιμελητηρίου, η 
ενημέρωση των ενδιαφερομένων μελών επί των εκάστοτε 
ισχυουσών διατάξεων και η εισήγηση στις αρμόδιες αρχές 
για τα παραπάνω θέματα. 

- Η στατιστική παρακολούθηση της εμπορικής και βιο¬ 
μηχανικής κίνησης, η συγκέντρωση και μελέτη όλων των 
στατιστικών στοιχείων των εκδιδομένων από όλες τις αρ¬ 
μόδιες υπηρεσίες καθώς και η δημοσίευση των στοιχείων 
αυτών και των πορισμάτων της μελέτης στο μηνιαίο Δελτίο 
του Επιμελητηρίου. 

- Η έρευνα της αγοράς και η μελέτη των προβλημάτων 
που ανακύπτουν από το εμπόριο και την βιομηχανία. 

- Η μελέτη, Π αντιμετώπιση και παρακολούθηση κάθε 
θέματος που αφορά τα επαγγέλματα και τις βιοτεχνίες της 
περιφέρειας του Επιμελητηρίου και η εφαρμογή των σχε¬ 
τικών διατάξεων νάμων και κανονιστικών γενικά πράξεων, 
καθώς και η ενημέρωση των μελών του Επιμελητηρίου επί 
των εκάστοτε ισχυόντων. 

- Η κατάρτιση προγράμματος επί της πορείας και της 
δραστηριότητας του Επιμελητηρίου ως συμβούλευτικού 
και γνωμοδοτικού οργάνου της πολιτείας και ως φορέα 
ανάπτυξης και προαγωγής των επαγγελμάτων και της βιο¬ 
τεχνίας, του εμπορίου και της βιομηχανίας. 

- Η μελέτη και πρόταση μέτρων γιό την απλούστευση 
των διαδικασιών μέσα στο Επιμελητήριο για την αύξηση 
της παραγωγικότητας και την ταχθτερη εξυπηρέτηση των 
συναλλασσομένων. 

- Η επιμέλεια της προπαρασκευής για συμμετοχή του 
Επιμελητηρίου σε συνέδρια εσωτερικού και εξωτερικού, 
καθώς και σε εμπορικές αποστολές. 

- Η οργάνωση εκθεσιακών εκδηλώσεων στο εσωτερικό 
και το εξωτερικό σε συνεργασία με τις αρμόδιες κρατικές 
υπηρεσίες. 

- Καταγραφή των εηιτοπίων εμπορικών συνηθειών και 
εμπορικών εθίμων. 

- Η τήρηση ευρετηρίου των εκάστοτε υφισταμένων Σω¬ 
ματείων - Ενώσεων, Ομοσπονδιών, Συνεταιρισμών κλπ. 

- Η επιμέλεια της σύνταξης, έκδοσης και διεκπεραίω¬ 
σης του μηνιαίου Δελτίου του Επιμελητηρίου. 

β. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονο¬ 
μικού, ανήκουν: 

- Ο χειρισμός όλων των θεμάτων υπηρεσιακής κατάστα¬ 
σης του προσωπικού. 

- Η επεξεργασία στοιχείων για τηναριμθμητική σύνθεση 
και τις αριθμητικές μεταβολές του προσωπικού. 

- Η μέριμνα για την διακρίβωση των αναγκών εκπαίδευ¬ 
σης προσωπικού. 

- Η μέριμνα για την εφαρμογή προγραμμάτων εκπαίδευ¬ 
σης προσωπικού στο εσωτερικό και εξωτερικό στα πλαίσια 
της ισχύουσας κάθε φορά σχετικής νομοθεσίας. 

- Η μέριμνα για την διατήρηση και λειτουργία της βιβλιο¬ 
θήκης και τον εμπλουτισμό της με έντυπο υλικό. 

-Η διακίνηση της αλληλογραφίας, δακτυλογράφηση, 
αναπαραγωγή εγγράφων και εντύπων, διεκπεραίωση και 
τήρηση του Γενικού Πρωτοκόλλου των εισερχομένων και 
εξερχομένων εγγράφων. 

- Η μέριμνα για την βεβαίωση τομ γνησίου, της υπογρα¬ 
φής του προσωπικού και των πολιτών της ακρίβειας αντι¬ 
γράφων ή φωτογραφιών ή φωτοτυπιών εγγράφων ή δι- 
καιολογητικών, θστερα από αντικαταβολή τους με το επι¬ 
δεικνυόμενο σχετικό πρωτότυπο ή ακριβές αντίγραφο. 

- Η μέριμνα για την παραλαβή από το Εθνικό Τυπογρα¬ 
φείο των φύλλων της Εφημερίδας της Κυβέρνησης ή άλ¬ 
λων εντύπων και διανομή τους στα αρμόδια γραφεία. 

- Η μέριμνα για την φύλαξη και καθαρισμό της Υπηρε¬ 
σίας. 

- Η μέριμνα για την λειτουργία του τηλεφωνικού κέ¬ 
ντρου, τηλετύπων και λοιπών μέσων επικοινωνίας. 

- Η μέριμνα για την τήρηση των Πρακτικών της Διοικητι¬ 
κής Επιτροπής και του Διοικητικού Συμβουλίου του Επιμε¬ 
λητηρίου. 

-Η μέριμνα για τη κατάρτιση και τροποποίηση του 
προϋπολογισμού του Επιμελητηρίου. 

- Η διαχείριση κάθε δαπάνης, καθώς και η εκκαθάριση 
αποδοχών και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλι¬ 
κού, εφοδίου ή άλλου περιουσιακού στοιχείου, σύμφωνα 
με την ισχϋουσα νομοθεσία. 

- Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων εγκαταστάσεων και 
μηχανημάτων, κ.λπ). 

- Η μέριμνα για την εκποίηση κάθε περιουσιακού στοι¬ 
χείου. 

- Η μέριμνα για την στέγαση της Υπηρεσίας. 

- Η μέριμνα για την διαχείριση υλικού της Υπηρεσίας. 

Γ. ΤΜΗΜΑ ΜΗΤΡΩΟΥ-ΜΗΧΑΝΟΓΡΑΦΙΚΩΝ ΕΦΑΡ¬ 
ΜΟΓΩΝ 

Στην αρμοδιότητα του Τμήματος Μητρώου - Μηχανο- 
γρφικών Εφαρμογών, ανήκουν: 

- Η τήρηση του μητρώου των μελών του Επιμελητηρίου, 
η συνεχής ενημέρωσή του, καθώς και η έκδοση σχετικών 
πιστοποιητικών. 

- Η σύνταξη των εκλογικών καταλόγων για την ανάδειξη 
της Διοικήσεως του Επιμελητηρίου και κάθε σχετική ερ¬ 
γασία με τις εκλογές. 

-1-1 παραλαβή και έλεγχος δικαιολογητικών για την έκ¬ 
δοση άδειας Παραγωγού Ασφαλίσεων, Ασφαλιστικών 
Πρακτόρων, Μεσιτών Ασφαλίσεων, Ασφαλιστικών Συμ¬ 
βούλων και Συντονιστών Ασφαλιστικών Συμβούλων καθώς 
και η τήρηση Ειδικού Μητρώου αυτών. 

- Η επίδοση αδειών Μεσιτών Αστικών Συμβάσεων και 
τήρηση Ειδικού Μητρώου αυτών. 

- Η παραλαβή και ο έλεγχος δικαιολογητικών για την 
εφαρμογή στο Ειδικό Μητρώο Εξαγωγέων. 

- Κάθε ενέργεια για την εφαρμογή του νόμου περί 
Εμπορικών Αντιπροσώπων. 

- Η έκδοση πιστοποιητικών πρσελεύσεως και βεβαιώ¬ 
σεων τιμών. 

- Η διενέργεια διαιτησιών, πραγματογνωμοσυνών, δειγ¬ 
ματοληψιών και επίλυσης εμπορικών διαφορών, σύμφωνα 
με την ισχύουσα νομοθεσία. 

- Η θεώρηση του ομοίου και γνησίου της υπογραφής 
των μελών του Επιμελητηρίου. 

-Η πλήρης κάλυψη των μηχανογραφικών αναγκών 
όλων των Τμημάτων της Υπηρεσίας από πλευράς ανάλυ¬ 


σης, σχεδίασης προγραμματισμού τεκμηρίωσης, υλοποίη¬ 
σης των εφαρμογών του και σύνταξης Ειδικών Τεχνικών 
Μελετών και Μελετών Σκοπιμότητας. 

Αρθρο 3 

Οι θέσεις το μόνιμου προσωπικού κατά κατηγορίες και 
κλάδους ορίζονται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικού θέσεις δύο (2) 

ΚΑΤΗΓΟΡΙΑ ΤΕ 

Κλάδος ΤΕ Διοικητικού - Λογιστικού θέσεις μία (1) 
ΚΑΤΗΓΟΡΙΑ ΔΕ 

Κλάδος ΔΕ Διοικητικού - Λογιστικού θέσεις πέντε (5) 
εκ των οποίων μία (1) θέση ειδικότητας Εισπρά- 
κτορα. 

Κλάδος ΔΕ Μεταφραστών - Διερμηνέων θέσεις μία (1) 
(Αγγλικής γλώσσας) 

Κλάδος ΔΕ Προσωπικού Η/Υ θέσεις μία (1) 
ειδικότητας χειριστών Η/Υ 
ΚΑΤΗΓΟΡΙΑ ΥΕ 

Κλάδος ΥΕ Επιμελητών θέσεις μία (1) 

Κλάδος ΥΕ Προσωπικού Καθαριότητας θέσεις μία (1) 
Μία θέση προσωρινή καθαρίστριας σύμφωνα με το Ν. 
1746/88. 

Άρθρο 4 

Προσόντα Διορισμού 

Τα προσόντα διορισμού σε θέσεις μονίμου προσωπικού, 
ορίζονται τα κατά ειδικότητα προβλεπόμενα στις διατά¬ 
ξεις του ΠΔ194/68 (ΦΕΚ 84/Α/88) όπως τροποποιήθηκε 
με τα ΠΔ 172/92 (ΦΕΚ 81/Α/92) και 368/92 (ΦΕΚ 186/ 
Α/92). 

Άρθρο 5 

Προϊστάμενοι Υπηρεσιών 

1. Της Δ/νσης του Επιμελητηρίου Άρτας προΐσταται 
υπάλληλος του κλάδου ΠΕ Διοικητικού - Οικονομικού της 
Κατηγορίας ΠΕ και εν ελλείψει του Κλάδου ΤΕ Διοικητι¬ 
κού - Λογιστικού της Κατηγορίας ΤΕ και εν ελλείψει του 
Κλάδου ΔΕ Διοικητικού - Λογιστικού της Κατηγορίας ΔΕ. 

2. Των Τμημάτων του εν λόγω Επιμελητηρίου προίστα- 
νται υπάλληλοι του Κλάδου ΠΕ Διοικητικού - Οικονομικού 
ή ΤΕ Διοικητικού - Λογιστικού και εν ελλείψει ΔΕ Διοικητι¬ 
κού - Λογιστικού ή ΔΕ Μεταφραστών - Διερμηνέων ή ΔΕ 
Προσωπικού Η/Υ. 

Άρθρο 6 

Μεταβατικές Διατάξεις 

Οι κατά την δημοσίευση του παρόντος μόνιμοι υπάλλη¬ 
λοι του Επιμελητηρίου Αρτας κατατάσσονται αυτοδίκαια 
σε θέσεις αντίστοιχες κατα Κλάδους και Κατηγορίες που 
προβλέπονται στο άρθρο 3 του παρόντος. 

Από την δημοσίευση του παρόντος καταργούνται ΚΥΑ 
9607/31.1.73 (ΦΕΚ 187/Β/13.2.73) «Περί Οργανώσεως 
του Εμπορικού και Βιομηχανικού Επιμελητηρίου Άρτας» 
και κάθε άλλη διάταξη που ρυθμίζεται διαφορετικά από το 
παρόν διάταγμα. 

Στον Υφυπουργό Εμπορίου αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 30 Μαίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Υ*ΥΠ. ΕΜΠΟΡΙΟΥ 

ΙΩΑΝ. ΠΟΤΤΑΚΗΣ ΜΙΧ. ΧΡΥΙΟΧΟίΔΗΣ 

-♦- 

ΑΝΑΚΟΙΝΩΣΕΙΣ 

Αριθ. Φ,0544/34/ΑΣ 38Θ/Μ.4010-4078 (5) 

Ανακοίνωση για την θέση σε ισχύ της Σύμβασης Κοινωνι¬ 
κής Ασφάλειας Ελλάδος - Βενεζουέλας, όπως τροπο¬ 
ποιήθηκε με τις ανταλλαγείσες ρηματικές διακοινώ- 
σεις, και του Διοικητικού Κανονισμού εφαρμογής της. 

Το Υπουργείο των Εξωτερικών ανακοινώνει ότι, η Σύμ¬ 
βαση Κοινωνικής Ασφάλειας μεταξύ της Ελληνικής Δημο¬ 
κρατίας και της Δημοκρατίας της Βενεζουέλας, που υπο- 
γράφηκε στο Καράκας την 24η Απριλίου 1991 και τροπο¬ 
ποιήθηκε με τις από 10.12.1993 και 12.1.1994 ρηματικές 
διακοινώσεις που αντηλλάγησαν επίσης στο Καράκας, και 


ο Διοικητικός Κανονισμός εφαρμογής της Σύμβασης Κοι¬ 
νωνικής Ασφάλειας, που υπογράφτηκε στην Αθήνα την 7η 
Οκτωβρίου 1991, κυρώθηκαν από τη χώρα μας με τον υπ' 
αριθ. 2259/1994 Νόμο που δημοσιεύθηκε στο υπ' αριθ. 
203 Φύλλο της Εφημερίδος της Κυβερνήσεως τεύχος Α' 
της 5ης Δεκεμβρίου 1994 και τέθηκαν σε ισχύ, σύμφωνα 
με τη διάταξη του άρθρου 34 παρ. 3 της Σύμβασης, την 1η 
Φεβρουάριου 1995. 

Αθήνα, 30 Μαίου 1995 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 81/95{Τεύχος Α') στο οποίο δημοσιεύθηκε το 
Π.Δ. 133/95 γίνεται η εξής διόρθωση: 

Στην παράγραφο 3 εδαφ. 2 από το εσφαλμένο «υπό 
Φ.200» στο ορθό «υπό Φ.220». 

(Από το Υπ. Υγείας Πρόνοιας 
και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




